Metso

***Metso Oyj*** (agrākie nosaukumi ***Outotec***, ***Metso Outotec***) ir Somijas uzņēmums, kas izstrādā, ražo, pārdod un licencē iekārtas un tehnoloģijas minerālu ieguvei, apstrādei, metalurģijai un šķembu drupināšanai. Tā galvenā mītne atrodas Espo.

Uzņēmums ir dibināts 2006. gadā, no metalurģijas uzņēmuma *[[Outokumpu (uzņēmums)|Outokumpu]]* atdalot metāla apstrādes iekārtu ražotāju *Metso Outotec*. 2020. gadā *Outotec* apvienojās ar uzņēmuma ***Metso*** *Minerals* nodaļu, un kopš 2023. gadā maija tā nosaukums ir *Metso*.

*Metso Oyj*akcijas tiek kotētas *[[Nasdaq Helsinki]]* biržā. Lielākie investori (2023. gada jūnijs): *[[Solidium|Solidium Oy]]* (14,90 %), *Varma* pensiju fonds (2,91 %), *Ilmarinen* pensiju fonds (2,73 %).

## Vēsture
[thumb|right|200px|''Outotec'' agrākais galvenais birojs [Espo]]
### ''Outokumpu Technology''
1940. gadu beigās Somijas metalurģijas uzņēmuma *[[Outokumpu (uzņēmums)|Outokumpu Oyj]]* zinātnieki un inženieri nodarbojās ar jaunu tehnoloģiju pētījumiem metāla ieguvē, meklējot alternatīvas elektroeneroietilpīgajai vara kausēšanai. 1949. gadā Harjavaltas rūpnīcā atklāja revolucionāru procesu, kuru nosauca par uzliesmojuma kausēšanu (). Šajā procesā karstumu ieguva, sadedzinot dzelzi un sēru, kuru satur rūda. Uzliesmojuma kausēšana tika izmantota arī citos *Outokumpu* metalurģiskajos procesos. 1949. gadā Pori tika izveidots *Outokumpu* metalurģisko pētījumu centrs.

1970. gados *Outokumpu Technology* atvēra pārdošanas birojus Kanādā, ASV, Meksikā un Brazīlijā, 1980. gados — Peru un Čīlē. *Outokumpu Technology* arī iepirka saistīto tehnoloģiju uzņēmumus: Kanādas *Aisco Systems Inc.* (alumīnija tehnoloģijas), Austrālijas *Supaflo Ltd.* (sabiezinātāji), Čīles *Indepro S.A.* (inženierija), ASV *Carpco, Inc.* un *Inprosys, Inc.* (fiziskā atdalīšana), Norvēģijas *Nordberg Mills* (smalcinātāji) un *[[Boliden]] Contech AB* (gāzes pārvietošana un precīzā metāla apstrāde).

2001. gada septembrī no Vācijas uzņēmuma *[[Lurgi|Lurgi AG]]* tika iegādāta metalurģijas nodaļa *Lurgi Metallurgie GmbH*, kas tika iekļauta *Outokumpu Technology*. 2001. gadā tika nopirkts Vācijas uzņēmums *KHD Aluminium Technology GmbH*.

Ap tūkstošgades miju *Outokumpu Technology* iegādājās divus filtru ražošanas uzņēmumus: Vācijas *Eberhard Hoesch & Söhne GmbH* un Nīderlandes *Royal Pannevis BV*, lai papildinātu savu keramisko filtru produktu līniju. 2004. gadā uzņēmums savu industriālo filtru biznesu (*Ceramec*, *Hoesch* un *Pannevis*) pārdeva Larox Oyj.

### ''Outotec''
thumb|right|170px|Logotips līdz 2020. gadam
2006. gada oktobrī *Outokumpu* tehnoloģiju nodaļa ***Outokumpu Technology Oyj*** tika pārdota ārējiem investoriem. Pēc tam *Outokumpu Technology* akcijas sāka kotēt Helsinku biržā. 2007. gada februārī uzņēmums iekļuva *[[OMX Helsinki 25]]* indeksā. *Outokumpu* turēja 12 % *Outokumpu Technology Oyj* kapitāldaļu. 2007. gada aprīlī *Outokumpu Technology Oyj* mainīja nosaukumu uz ***Outotec Oyj***.

2008. gadā tika nopirkts Kanādas kalnrūpniecības un metālapstrādes pakalpojumu uzņēmums *Auburn Group*.
2009. gadā *Outotec* un Igaunijas enerģētikas uzņēmums *[[Eesti Energia]]* izveidoja kopuzņēmumu *Enefit Outotec Technology*, lai attīstītu degslānekļa eļļas ražošanas tehnoloģijas; *Outotec* jaunajā uzņēmumā ieguva 40 % kapitāldaļu. Kopuzņēmums tika veidots uz *Outotec* Frankfurtes pētnieciskās laboratorijas bāzes.
2009. gada decembrī *Outotec* iegādājās uzņēmuma *Ausmelt Ltd.* 19,9 % akciju.

2010. gadā *Outotec* iegādājās 98 % *Larox* akciju; vēlāk visu uzņēmumu pilnībā. 2010. gadā tika nopirkti uzņēmumi: *Millteam* (smalcinātāji), *Edmeston* (īpašas tērauda konstrukcijas skābām vidēm).
2011. gadā tika iegādāti uzņēmumi: *Kiln Services Austrralia*, *Energy Products of Idaho*, *ASH DEC* (fosfora pārstrādes bizness), *Verical Pressure Filter technology*.
2012. gadā *Outotec* iegādājās uzņēmumus: *Backfill Specialists* (šahtu atpakaļaizpildīšanas risinājumi), *TMA Group* (pakalpojumi), *Demil Manutenção* (pakalpojumi), *Numcore* (3D attēlošana).
2013. gadā tika nopirkts Austrālijas uzņēmums *Scanalyse* (mērīšanas programmatūra).
2014. gadā tika iegādāti uzņēmumi: *Republic Alternative technologies* (ASV), *KALOGEO Anlagenbau* (Austrija).
2015. gadā tika nopirkti uzņēmumi: *Kempe Engeneering*, *Kovit Engeneering* (rūdas atkritumu apstrādes risinājumi, Kanāda), *[[Biomin]]* Dienvidāfrikas *BIOX* biooksidācijas tehnoloģija, *Sinter Plant Services*.
2017. gada 1. aprīlī tika izveidota pakalpojumu biznesa nodaļa.

### ''Metso Outotec''
thumb|right|200px|Logotips no 2020. līdz 2023. gadam
2019. gada 4. jūlijā tika paziņots, ka *Outotec* apvienosies ar Somijas uzņēmuma *Metso* *Minerals* nodaļu. 2020. gada 30. jūnijā tika reģistrēta  *Metso Minerals* atdalīšana no *Metso* un apvienošana ar *Outotec*, kā arī *Outotec Oyj* nosaukuma maiņa uz ***Metso Outotec Oyj***. Apvienotais uzņēmums tika organizēts trīs segmentos: *Minerals*, *Aggregates* un *Metals & Recycling*.
28. oktobrī tika pieņemta jauna stratēģija, kā arī nolemts atteikties no otrreizējās pārstrādes biznesa, kas veidoja aptuveni 6 % uzņēmuma apgrozījuma, fokusējoties uz kalnrūpniecības un šķembu sagatavošana biznesu.
3. novembrī *Metso Outotec* atbrīvojās no ražotnes Dienvidāfrikas Verīningā, kas raktuvēm piegādāja un apkalpoja sūkņus un rezerves daļas.
9. decembrī tika paziņots, ka *Metals* bizness tiks reorganizēts, lai uzlabotu konkurētspēju un finanšu rādītājus, kā arī nodrošinātu detalizētāku dažādu biznesu un resursu pārvaldību. 
28. decembrī *Metso Outotec* noslēdza līgumu par alumīnija biznesa pārdošanu Francijas uzņēmumam *REEL International*.

2021. gada 6. aprīlī *Metso Outotec* pabeidza alumīnija biznesa pārdošanu Francijas uzņēmumam *REEL International*.
16. jūlijā tika panākta vienošanās par atkritumu pārstrādes biznesa pārdošanu ģimenes investīciju uzņēmumam *Ahlström Capital*.
1. oktobrī tika pabeigta uzņēmuma *Outotec Turula Oy*, kas ražo iekārtas minerālu apstrādes un metālu bagātināšanas rūpniecībai, pārdošanu Lietuvas uzņēmumam *UAB Arginta Engineering*.
2021. gada 31. decembrī *Metso Outotec* paziņoja, ka pārdos metāla pārstrādes biznesu (zīmoli *Lindemann* un *Texas Shredder*) Zviedrijas uzņēmuma *Mimir* meitasuzņēmumam; darījums pabeigts 2022. gada 2. jūnijā.

2022. gada janvārī *Metso Outotec* paziņoja par organizatoriskām pārmaiņām, kurās hidrometalurģija tika pārcelta no metālu biznesa jomas uz minerālu biznesa jomu. *Metals* segments palika ar jomām: kausēšana, metālu un ķīmiskā apstrāde, melno metālu un siltuma pārnese, kā arī ar tiem saistītie pēcpārdošanas pakalpojumi.
Pēc Krievijas iebrukuma Ukrainā 2022. gada martā *Metso Outotec* paziņoja, ka uz laiku pārtrauc visas piegādes uz Krieviju. Iepriekšējā gadā neto pārdošanas apjoms Krievijā bija 10 % no kopējā uzņēmuma pārdošanas apjoma. Uzņēmumam Krievijā nebija ne savas ražošanas, ne arī piegādes avotu.
3. maijā *Metso Outotec* pabeidza Ziemeļīrijas mobilo šķembu drupināšanas iekārtu ražotāja *Tesab Engineering Ltd* iegādi

### ''Metso''
2023. gadā 4. maijā uzņēmumu pārdēvēja par ***Metso Oyj***.
27. jūnijā tika paziņots, ka *Metso* iegādāsies Somijas uzņēmumu *Ab A. Häggblom Oy*, kas ražo raktuvju mašīnu virsbūves un kausus.
24. jūlijā *Metso* vienojās iegādāties privātu Austrālijas uzņēmumu *Brouwer Engineering*, kas specializējies automatizācijas, vadības sistēmu un elektrotehnisko risinājumu izstrādē beramo materiālu pārkraušanas risinājumiem.
Septembrī uzņēmums galveno biroju pārvietoja no Helsinkiem uz Matinkiles apkaimi Espo.
2. oktobrī *Metso* vienojās iegādāties privātu Apvienotās Karalistes uzņēmumu *Tedd Engineering*, kas specializējies automatizācijas, vadības sistēmu un elektrisko risinājumu jomā mobilajām iekārtām un pēcpārdošanas tirgum, galvenokārt koncentrējoties uz agregātu ražošanu; darījums pabeigts 1. novembrī.
2024. gada 17. janvārī Meksikas Irapuato tika atklāta sijāšanas līdzekļu rūpnīca.
26. februārī *Metso* nolēma pārtraukt lietuves darbību Čehijas Pršerovā.

## Atsauces

## Ārējās saites
* Metso